Հեղափոխություն, եթե կուզեք՝ իշխանափոխություն իրականացրած ՀՀ քաղաքացիներս քաղաքացիական բարձր գիտակցության գովեստի խոսքեր այս ընթացքում շատ լսեցինք: Հայաստանը, որն օտար պետությունների կառավարման փորձի կրկնօրինակման կամ անհաջող պլագիատի գործում հմտացած պետություն էր, որի Սահմանադրությունը ֆրանսիականի մոտիվներով է գրվել, որտեղ այս կամ այն ոլորտի կարգավորման հիմքում ընկած է այլ պետությունների փորձի կիրառումը, որն այնքան փոքր է, որ չի կարող ինքնուրույն լինել եւ մշտապես պետք է որեւէ գերտերության ազդեցության ներքո լինել, հանկարծ դարձավ պետության էտալոն, որտեղ քաղաքացիները, իրացնելով իրենց սահմանադրական իրավունքը, կարողացան կառավարող կլանի առաջին դեմքին հեռացնել: Ինչն ընդամենը դրանից օրեր առաջ անհնարին էր թվում, եւ մենք շատ մոտ էինք ՀՀԿ-ական ռեժիմի հավերժացման փուլին։